Here is a page extracted from Wikipedia that may contain CSS, HTML, and a lot of unformatted text.

Title: Hochgern
Content: O Hochgern ye un mont situau entre os municipios de Unterwössen y Marquartstein, en o districto de Traunstein, en Bavera. Domina o paisache d'o Chiemsee fendo parti os Alpes de Chiemgau, un subgrupo aintro d'os Alpes bavaros. Con una altaria de 1.747,8 y una prominencia de 967 metros ye una d'as tucas mas isoladas y reconoixibles d'os Alpes de Chiemgau.

Ta puyar-ie nomás ye posible fer-lo a piet, ya que no i existe garra telecabina. Dende a suya tuca bi ha unas sobrebuenas anvistas enta o sudeste d'os Alpes de Berchtesgaden y o macizo de Lofer, enta o sud d'os Alpes centrals con o Großglockner, o Großvenediger y os Monts d'o Kaiser y enta l'ueste d'os Alpes d'o Mangfall. Bi ha cuantas posibilidaz de puyada, todas fácils y sin que calga escalar. D'hibierno ye posible trobar-se lurtes en os puntos mas altos.

Montanyas de Bavera
Montanyas d'os Alpes
Alpes de Chiemgau